Takáts Gyula: Esti beszélgetés - KKBK
Anita: Rozoga szekér
2010.01.31. 03:18 | tesz-vesz | 1 komment
Címkék: vers pécs kaposvár tab takáts
Csu-fu, ha este lett
nem gyújtott soha mécset,
s kérdésemre így felelt:
- Nézd csak! A mécs kis kört világít,
de a sötét átfényli az egészet
Tab-Kaposvár
https://kkbk.blog.hu/api/trackback/id/tr981677767
tesz-vesz · http://kkbk.blog.hu 2010.01.30. 18:36:41
A Nyugat című irodalmi folyóirat harmadik nemzedékéhez sorolt költő élete nagy részét a Dél-Dunántúlon töltötte, versei, regényei, esszéi e tájhoz, Kaposvárhoz és környékéhez kapcsolódnak. Az ötvenes években hallgatni kényszerült, Az emberekhez (1955) című válogatott verseskötetével tért vissza az irodalmi életbe. Regényeiben és elbeszéléseiben a dunántúli életet, az ottani polgárság történelmi útját mutatta be. Népszerűek ifjúsági regényei is (Vitorlás a berken). Tanulmányai és esszéi a magyar irodalom és művészet klasszikus hagyományairól, elsősorban Berzsenyi és Csokonai szellemi örökségéről, valamint a Nyugat költőiről adtak személyes képet. Takáts Gyula egykor együtt sétált József Attilával, első kötetéről, a Kútról Radnóti Miklós írt Babits Mihály kérésére recenziót a Nyugatba.
Irodalmi munkásságát 1941-ben Baumgarten-díjjal, 1960-ban és 1971-ben József Attila-díjjal, 1983-ban a Művészeti Alap nagydíjával jutalmazták. 1985-ben Déry Tibor-jutalomban, 1991-ben életműve elismeréseként Kossuth-díjban részesült. Még ebben az évben megkapta a Magyar Köztársaság Zászlórendje kitüntetést, 1971-től Tab, 1973-tól Kaposvár, 2002-től Balatongyörök díszpolgára.